**Dunia Susi** (talaffuzi: *Duniya Susi*; 1987-yil 10-avgustda tugʻilgan) — sobiq ingliz futbolchi. FA WSL klubi Notts Countyda oʻynagan va Buyuk Britaniyani Universiada oʻyinlarida ham himoya qilgan.

Klublardagi faoliyati
---------------------

Susi futbolchilik faoliyatini Enfield Ladiesda boshlagan, keyinchaik „Arsenal Ladies"ga oʻtdi. 2005-yilda „Fulham Ladies"da oʻynagan va 2006-yil oxirida „Chelsea Ladies" ga qoʻshilgan.

Susi 2008-yilgi Amerika Qoʻshma Shtatlari mavsumini Richmond Kickers Destiny bilan birga Chelseadagi hamkasblari Kylie McCarthy, Emma Delves va Jess OʻDvayer bilan oʻtkazdi.

2010-yil dekabr oyida Susi Birmingham Cityning FA WSL jamoasi bilan shartnoma imzolagani maʼlum boʻldi. 2012-yilning fevralida bir mavsumdan soʻng „Chelsea"ga qaytdi. 2014-yil yanvar oyida Susi Notts Countyga qoʻshildi.

Terma jamoalardagi faoliyati
----------------------------

### Angliya

Susi Angliyada 19 yoshgacha va 23 yoshgacha boʻlgan terma jamoalarida oʻynagan. Uning Angliya terma jamoasidagi debyuti 2009-yilning iyul oyida Islandiyaga qarshi oʻyinda Corinne Yorstonning oʻrniga maydonga tushganida, 2:0 hisobida magʻlub boʻlganida boʻlgan. Susining koʻp qirraliligi uni Angliya safida oʻng qanot himoyachisi sifatida tanlanishiga sabab boʻldi.

### Buyuk Britaniya Olimpiyadasi

2012-yil iyun oyida Susi 2012-yilgi London Olimpiadasi uchun Buyuk Britaniyaning 18 oʻyinchisidan iborat toʻrtta zahiradan biri edi. Guruhning ikkinchi guruh oʻyinida Kamerun ustidan 3:0 hisobida gʻalaba qozoninlgan oʻyinda Ifeoma Dieke tizzasidan jarohat oldi va Susi oʻrniga maydonga tushdi.

Shaxsiy hayoti
--------------

Susi futbolchilik faoliyatini maktab oʻgʻil bolalar jamoasi sardori sifatida boshlagan. Keyin u Enfield Ladies U-12 va U-14 safida oʻynashni davom ettirdi va bir mavsumda 96 ta gol urdi. Keyin„ Arsenal Ladies"ga qoʻshildi. Zaxira va asosiy jamoaga oʻtdi. Susi „Arsenal" da atigi 17 yoshida „Everton Ladies"ga qarshi zaxira oʻrindigʻida boʻldi. 2005-yilda Susi asosiy jamoada qoʻshimcha tajriba orttirish uchun bir mavsumga Fulhamga koʻchib oʻtdi. Faqat 19 oʻyinda 15 ta gol urganidan soʻng, „Chelsea Ladies"ga oʻtdi. Susi Westminster universitetida biznes iqtisodiyoti talabasi sifatida oʻqigan.

Manbalar
--------

1. ↑  „Brits Fail To Break China". Fair Game (9-avgust 2007-yil). Qaraldi: 30-iyul 2009-yil.
2. ↑  „Chelsea aiming higher". Women's Football News Archive (17-avgust 2006-yil). Qaraldi: 30-iyul 2009-yil.
3. 1 2  „Chelsea Ladies Join Kickers Destiny". USL Soccer (16-may 2008-yil). Qaraldi: 30-iyul 2009-yil.
4. ↑  „Exciting Blues news!". She Kicks (20-dekabr 2010-yil). Qaraldi: 20-dekabr 2010-yil.
5. ↑  „STRENGTH IN UNITT-Y". Birmingham City FC (8-fevral 2012-yil). Qaraldi: 8-fevral 2012-yil.
6. ↑  „Three more join Notts County". She Kicks (30-yanvar 2014-yil). Qaraldi: 30-yanvar 2014-yil.
7. ↑  „Busy schedule coming up for England Under 19s and Under 17s". Give Me Football (31-mart 2006-yil). Qaraldi: 26-avgust 2009-yil.
8. ↑  „England women 0–2 Iceland women". *BBC Sport* (17-iyul 2009-yil). Qaraldi: 30-iyul 2009-yil.
9. ↑  „A striking victory". The FA.com (25-mart 2010-yil). Qaraldi: 21-may 2010-yil.
10. ↑  „Team GB women's squad for London 2012 announced". *BBC Sport* (26-iyun 2012-yil). Qaraldi: 26-iyun 2012-yil.
11. ↑  „Dunia in for Dieke". She Kicks (30-iyul 2012-yil). Qaraldi: 31-iyul 2012-yil.